กูรูคัด 7 หุ้นเด็ดทนทานต่อการผันผวนของเศรษฐกิจจีน
กูรูคัด 7 หุ้นเด็ดทนทานต่อการผันผวนของเศรษฐกิจจีน
20 ม.ค. 2559

บริษัทหลักทรัพย์ เออีซี จำกัด (มหาชน) ระบุในบทวิเคราะห์(20 ม.ค.) ว่า วันนี้ประเมิน SET แกว่งตัวกรอบระหว่าง 1,250-1,280 จุด โดยแม้แรงขายหุ้นกลุ่มพลังงานเพื่อลดความเสี่ยงจากปัญหา Oversupply ยังกดดัน แต่คาดดัชนียังมีโอกาส Sideway Up หลังตลาดมีความหวังว่าจีนจะออกมาตรการกระตุ้น ศก.ที่ซบเซา อีกทั้งเราเชื่อว่าช่วงที่ผ่านมาราคาหุ้นกลุ่มสื่อสารได้สะท้อนความเสี่ยงเกินกว่าผลกระทบไปแล้ว
กลยุทธ์ลงทุนเน้น Selective Buy ในอุตสาหกรรมที่มีความทนทานต่อการผันผวนเศรษฐกิจจีนระยะสั้นมี 3 กลุ่ม ได้แก่
1) กลุ่มอิเล็กทรอนิกส์ที่เกี่ยวข้องกับ Semiconductor ที่เป็น Mobile Device และได้ประโยชน์จากการอ่อนค่าของเงินบาท (KCE, SMT)
2) อุตสาหกรรมการบินที่ได้ประโยชน์จากราคาน้ำมันที่อ่อนตัว (AAV, BA)
3) กลุ่มโรงกลั่นที่คาดว่าค่าการกลั่นยังมีความปลอดภัยสูงในช่วงราคาน้ำมันปรับลง ได้แก่ TOP, IRPC และ Trading SPRC
 
อนึ่ง เอกสารฉบับนี้ จัดทำขึ้นเพื่อให้นักลงทุน หรือผู้ที่สนใจทั่วไป นำไปใช้เพื่อเป็นข้อมูลประกอบการตัดสินใจลงทุน มิได้จัดทำขึ้นเพื่อเป็นการชี้นำ ชักชวน หรือเสนอแนะให้ซื้อหรือขาย รวมถึงการประกันราคาหลักทรัพย์ที่ปรากฏในเอกสารฉบับนี้แต่อย่างใด ท่านในฐานะผู้ใช้เอกสารฉบับนี้ควรศึกษาข้อมูลอย่างรอบคอบก่อนตัดสินใจลงทุน บริษัทฯ และพนักงานของบริษัทไม่สามารถรับผิดชอบต่อความเสียหายใดๆ ที่อาจเกิดขึ้น ไม่ว่าโดยทางตรงหรือทางอ้อม จากการใช้ข้อมูลที่ปรากฏในเอกสารฉบับนี้